অরোরা (গায়িকা)

অরোরা আক্সনেস (নরওয়েজীয় উচ্চারণ: [æʉ̯ˈɾùːɾɑ ˈɑ̂ksˌneːs]) (জন্ম: ১৫ জুন ১৯৯৬), একজন নরওয়েজীয় গায়িকা, গীতিকার এবং রেকর্ড প্রযোজক। অনলাইনে আপলোড করা তার কিছু গান নরওয়েতে জনপ্রিয়তা পাওয়ার পর ২০১৪ সালে তিনি পেট্রোলিয়াম, ডেকা এবং গ্লাসনোট রেকর্ডসের সাথে চুক্তি স্বাক্ষর করেন। অরোরা তার প্রথম এক্সটেন্ডেড প্লে (ইপি) রানিং উইথ দ্য উল্ভস (২০১৫) এর মাধ্যমে পরিচিতি পান। এতে মুক্তির অনেক পরে জনপ্রিয়তা পাওয়া "রানাওয়ে" শীর্ষক গানটিও অন্তর্ভুক্ত ছিল।

অরোরার প্রথম স্টুডিও অ্যালবাম অল মাই ডিমন্স গ্রিটিং মি অ্যাজ আ ফ্রেন্ড (২০১৬) অধিকাংশ সঙ্গীত সমালোচকের কাছ থেকে ইতিবাচক পর্যালোচনা পায়। অ্যালবামটি ইউরোপের বিভিন্ন দেশের সঙ্গীত চার্টে তালিকাভুক্ত হয় এবং নরওয়েতে দুইবার প্লাটিনাম সনদ অর্জন করে। তার দ্বিতীয় স্টুডিও অ্যালবাম ইনফেকশনস অফ আ ডিফরেন্ট কাইন্ড (স্টেপ ওয়ান) (২০১৮) ছিল একটি দুই অংশবিশিষ্ট অ্যালবামের প্রথম অংশ। এর দ্বিতীয় অংশটি ছিল তার তৃতীয় স্টুডিও অ্যালবাম আ ডিফরেন্ট কাইন্ড অফ হিউম্যান (স্টেপ টু) (২০১৯)। তার চতুর্থ স্টুডিও অ্যালবাম দ্য গডস উই ক্যান টাচ ২০২২ সালের ২১ জানুয়ারি এবং পঞ্চম স্টুডিও অ্যালবাম হোয়াট হ্যাপেন্ড টু দ্য হার্ট? ২০২৪ সালের ৭ জুন মুক্তি পায়।

তার সঙ্গীত প্রধানত ইলেকট্রোপপ, ফোক, এবং আর্ট পপ ধারার। একক কাজের পাশাপাশি তিনি অন্যান্য শিল্পীদের সঙ্গে সহযোগিতামুলকভাবে সংগীত রেকর্ড ও রচনা করছেন। তার সাথে যৌথভাবে সঙ্গীত নির্মাতা শিল্পীদের মধ্যে রয়েছেন আসকজে, সাব আরবান, সান্দ্রে লার্কে, টম ওডেল, এবং দ্য কেমিক্যাল ব্রাদার্স। ২০২২ সালে চলচ্চিত্র সুরকার হান্স জিমারের সাথে অরোরা ফ্রোজেন প্ল্যানেট ২ এর সাউন্ডট্র্যাক নিয়ে কাজ করেন । তারা একসঙ্গে রয়্যাল আলবার্ট হলে বিবিসি'র আর্থ প্রম-এ "টেইক মি ব্যাক হোম"-ও পরিবেশন করেন।

 ডিস্কোগ্রাফি 

স্টুডিও অ্যালবাম
 অল মাই ডিমনস গ্রিটিং মি অ্যাজ আ ফ্রেন্ড (২০১৬)
 ইনফেকশনস অব আ ডিফরেন্ট কাইন্ড (স্টেপ ওয়ান) (২০১৮)
 আ ডিফরেন্ট কাইন্ড অব হিউম্যান (স্টেপ টু) (২০১৯)
 দা গডস উই ক্যান টাচ (২০২২)
 হোয়াট হ্যাপেন্ড টু দ্য হার্ট? (২০২৪)

 বইয়ের তালিকা 
 দ্য গডস উই ক্যান টাচ (২০২৩)
 হোয়াট হ্যাপেন্ড টু দ্য হার্ট? (২০২৪)

 তথ্যসূত্র 

 বহিঃসংযোগ 



বিষয়শ্রেণী:নরওয়েজীয় রেকর্ড প্রযোজক
বিষয়শ্রেণী:জীবিত ব্যক্তি
বিষয়শ্রেণী:১৯৯৬-এ জন্ম
বিষয়শ্রেণী:উভকামী সঙ্গীতশিল্পী
বিষয়শ্রেণী:উভকামী গীতরচয়িতা
বিষয়শ্রেণী:এলজিবিটিকিউ গায়িকা
বিষয়শ্রেণী:২১শ শতাব্দীর নরওয়েজীয় সঙ্গীতশিল্পী
বিষয়শ্রেণী:উভকামী নারী সঙ্গীতজ্ঞ
বিষয়শ্রেণী:উভকামী গায়িকা
বিষয়শ্রেণী:উভকামী সঙ্গীতশিল্পী-গীতরচয়িতা